text: Rotteplage i bygning i Kolding
  28 februar 2014 kl. 11.35
  Flere idrætsklubber i Kolding er blevet hjemløse, fordi den bygning, de dyrker idræt i, er plaget af rotter.
  Hele 1. sal i bygningen i Brostræde i Kolding er lukket, mens et rottebekæmpelsesfirma kæmper mod rotterne.
  På etagen har et KIF gymnastik-hold, Kolding Taekwondo Klub og Kolding Handicap IF holdt til, men de er blevet hjemløse, mens rottebekæmperne arbejder.
  Der kan nemlig være en sundhedsrisiko ved at opholde sig i lokalerne.
  Rotteplagen er sandsynligvis opstået i forbindelse med en renovering og ombygning af bygningen.
  